|  |  |  |
| --- | --- | --- |
| Csurgó Város Polgármesterétől  8840.Csurgó, Széchenyi tér 2.  Telefon: 82/47l-388  Fax: 82/471-095  e-mail:polgarmester@csurgo.hu | Csurgó |  |

Ügyiratszám:1710/2013 Terjedelem: 1 oldal

Ügyintéző: Rádics Lászlóné Melléklet: 1 db rendelet tervezet

Ügyintéző elérhetősége: 82/471-388

**Előterjesztés a lakások bérletéről szóló 16/2004. (III.25.) önkormányzati rendelet módosításáról**

**Tisztelt Képviselő-testület!**

A rendelet módosítását szükségessé tette a lakásokkal kapcsolatos bérbeadási jogok gyakorlásának, valamint azok átruházásának áttekinthetőbb szabályozása, a bérbeadói jogok egy részének a Városgazdálkodási Kft. részére történő átadása, vagyonkezelői jog létesítése.

A szociális alapon bérbeadásra kerülő lakások pályáztatásával kapcsolatos szabályok egyértelműbb és részletesebb szabályozására került sor. Az állami köznevelési intézmény, valamint a csurgói járási hivatal dolgozói által használt önkormányzati szolgálati lakás további használatáról is a rendelet szabályozást tartalmaz.

Előzetes hatásvizsgálat:

A jogalkotásról szóló 2010. évi CXXX. törvény 17.§ (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit, melynek eredményéről a Képviselőtestületet tájékoztatni kell.

1. Ennek során vizsgálni kell, a rendelet valamennyi jelentősnek ítélt hatását.

- A társadalmi, gazdasági, költségvetési hatás:

a lakásgazdálkodási, bérbeadási feladatok egy részének a Városgazdálkodási Kft. részére történő átadásának szabályozásával lehetőség nyílik a hatékonyabb, olcsóbb feladatellátásra.

* A rendelet megalkotása sem környezeti sem egészségügyi hatást nem von maga után.
* Az önkormányzati rendeletnek az önkormányzati hivatal vonatkozásában adminisztratív terheket csökkentő hatása van.

1. A rendelet megalkotásának szükségessége, elmaradásának várható következménye:

Megkönnyíti a jogalkalmazást

1. A jogszabály alkalmazásához szükséges személyi, szervezeti, tárgyi és pénzügyi feltételek adottak.

Fentiek alapján kérem a Tisztelt Képviselő-testületet, hogy az előterjesztés mellékletét képező rendeletet alkossa meg!

**Csurgó, 2013. március 12.**

**Füstös János**

**polgármester**

**Ellenjegyezte:**

**Rádics Lászlóné**

**aljegyző**